– Det er med stor sorg vi har mottatt nyheten om at tidligere nestleder i Venstre Guro Fjellanger har gått bort. Norge har mistet en grunnleggende sosialliberal og grønn dame. Våre tanker går til familien, sier Venstre-leder Trine Skei Grande.
Guro Fjellanger ble miljøvernminister i Kjell Magne Bondeviks første regjering, og det var hun som undertegnet Kyoto-avtalen på vegne av Norge i 1999. Året etter gikk regjeringen av som følge av gasskraftsaken, en prinsippsak Fjellanger var sentral i helt til regjeringen ble tvunget fra taburettene da Bondevik stilte kabinettsspørsmål i Stortinget.